  Майя Бывальцева Ижкарын улӥсьёс пӧлын тросгес нылкышноос. Воргоронъёс шӧдскымон ӧжытгес. Со сярысь ивортэ Удмуртстатлэн пресс-службаез. «10 нылъёслы статистикая 8 гинэ пиос луо», — верамын удысэтлэн ивортоназ Та дыре Удмуртилэн шоркараз 643 сюрс 800 адями улэ. 2010-тӥ арысен шоркарын улӥсьёслэн лыдзы 16 сюрс адямилы яке 2,5 процентлы йылӥз. 58,4 процентэз — ужано арлыдъем муртъёс (16–59 аресъем воргоронъёс но 16–54 аресъем нылкышноос), 22,8 процентэз — ужано арлыдысь потэмын ни, 18,8 процентэз ужано арлыдозь вуымтэ. Кылем арын шоркарын 9 сюрс 783 нылпиос вордскизы. 1 сюрс адямилы 15,2 нуны вордске, со элькунын сярысь тросгес (14,6 адями). Со дыре ик, Ижкарын улонысь кошкисьёс но ӧжытгес — 1 сюрс адямилы 11,4 мурт (элькунъя 12,9 адями). Вордскемъёс чотын калыклэн лыдыз йылэмъя, Ижкар элькунысь муниципал кылдытэтъёс пӧлын кыкетӥ интыын мынэ, азьпалан Дэри ёрос гинэ. Тегъёс: Ижкар Удмуртстат Статистика Удмуртия Мерлык  